**Fityeház Községi Önkormányzat Képviselő-testületének**

**10/2016. (IX. 09.) önkormányzati rendelete**

az egészségügyi alapellátásról és körzeteinek kialakításáról

Fityeház Községi Önkormányzat Képviselő-testülete az egészségügyi alapellátásról szóló 2015. évi CXXIII. törvény 6.§ (1) bekezdésében, valamint az önálló orvosi tevékenységről szóló 2000. évi II. törvény 2.§ (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, továbbá Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4. pontjában meghatározott feladatkörében eljárva a következőket rendeli el:

1. A rendelet célja és hatálya

1.§

1. A rendelet célja, hogy Fityeház Község Önkormányzata (a továbbiakban: Önkormányzat) közigazgatási területén – az orvosi tevékenységről szóló 2000. évi II. törvényben foglaltakkal összhangban – az egészségügyi alapellátásról szóló 2015. évi CXXIII. törvényben meghatározott alapellátási feladatát a betegellátás színvonalának emelése érdekében teljes körűen biztosítsa.
2. A rendelet hatálya kiterjed az Önkormányzat közigazgatási területén lévő egészségügyi alapellátást végző – háziorvos, fogorvos- szolgáltatókra, valamint a védőnői körzetekben ellátandó védőnői tevékenységre és az azt önállóan ellátó védőnőre.
3. Az egészségügyi ellátás körzeteinek megállapítása

2.§

1. A területi ellátási kötelezettség körében az Önkormányzat háziorvosi, fogorvosi és védőnői körzeteket alakít ki.
2. A 0-14 éves korú (gyermek), valamint a 14 év feletti (felnőtt) lakosság és az iskolaorvosi egészségügyi ellátás is egy háziorvosi körzetben történik, melynek terület szerinti meghatározását és helyét az 1. melléklet tartalmazza.
3. A háziorvosi és házi gyermekorvosi ellátáshoz kapcsolódó ügyeleti ellátást az önkormányzat feladat-ellátási szerződés útján biztosítja. Az ügyeleti ellátás helye: 8800 Nagykanizsa, Szekeres J. utca 2-8. szám alatti rendelő.
4. A fogorvosi alapellátás körében ellátandó feladat a felnőtt és gyermekfogászat, valamint az iskolafogászati ellátás biztosítása. A fogorvosi körzet területét az 1. melléklet határozza meg, mivel területe megegyezik a háziorvosi körzet területével.
5. A fogorvosi ügyeleti ellátásról az önkormányzat ellátási szerződés útján gondoskodik. Az ügyeleti ellátás helye: 8800 Nagykanizsa, Szent Imre utca 1. szám alatti rendelő.
6. A védőnői feladatok ellátása egy védőnői körzetben történik, melynek területe megegyezik az háziorvosi és fogorvosi körzet területével, tehát területét az 1. melléklet tartalmazza.
7. A rendelet mellékletében a több településre is kiterjedő ellátás esetében feltűntetésre kerül az ellátás székhelye és telephelye is.
8. Az egészségügyi közszolgáltatás ellátása

3.§

1. Az Önkormányzat a Magyarország helyi önkormányzatairól szóló 2011. évi CLXXXIX. törvényben meghatározott egészségügyi alapellátási feladatát egészségügyi vállalkozás útján, valamint az Önkormányzatnál foglalkoztatott közalkalmazottal látja el.
2. Az Önkormányzat az egészségügyi alapellátás körébe tartozó közszolgáltatási feladatának vállalkozás útján történő ellátását, a feladat ellátási szerződésekben foglaltaknak megfelelően biztosítja.
3. Záró rendelkezések

4.§

1. Ez a rendelet a kihirdetését követő napon lép hatályba.
2. A rendelet kihirdetéséről a jegyző, helyben szokásos módon kifüggesztéssel gondoskodik.

Fityeház, 2016. szeptember 08.

**Tatai István** **Hervai Edit**

polgármester jegyző

A rendelet kihirdetve:

Fityeház, 2016. szeptember 09.

**Hervai Edit**

jegyző

1. melléklet a 10/2016. (IX.09.) önkormányzati rendelethez
2. A háziorvosi körzet terület szerinti meghatározása, mely körzet megegyezik a védőnői és a fogorvosi körzettel

Murakeresztúr és Fityeház Községek közigazgatási területe

1. A háziorvosi rendelés helye:

Székhely: Murakeresztúr, Honvéd út 5.

Telephely: Fityeház, Alkotmány tér 37.

1. A fogorvosi rendelés helye: Murakeresztúr, Honvéd út 3.